મોડાસા,  જમ્મુ કાશ્મીરમાં આર્ટિકલ ૩૭૦ મામલે અરવલ્લી જિલ્લા ભાજપ દ્વારા ઉજવણી આજરોજ મોડાસા ચાર રસ્તા પાસે ફટાકડા ફોડી આતશબાજી કરીને તેમજ કાર્યકરોએ એક બીજાને મીઠાઈ ખવડાવી મોઢું મીઠું કરાવ્યું હતું. . મીડિયા ઇન્ચાર્જ પ્રભુદાસભાઇ પટેલે વધુમાં જણાવ્યું કે આ નિર્ણયને આવકારીને જિલ્લા ભાજપના પ્રમુખ રણવીસિંહ ડાભી,મહામંત્રી શામળભાઈ પટેલે ઉપરાંત પાલિકા પ્રમુખ સુભાષભાઈ શાહ,શહેર પ્રમુખ જગદીશભાઈ ભાવસાર સહિત કાર્યકર ભાઈ બહેનોએ પ્રધાનમંત્રી નરેન્દ્રભાઈ મોદી અને કેન્દ્રીય ગૃહ મંત્રી અમિતભાઇ શાહને આ ક્રાંતિકારી નિર્ણય માટે અભિનંદન પાઠવ્યા હતા અને ભારે ખુશી વ્યક્ત કરી હતી આ ઉપરાંત મોડાસામાં ઇજનેરી કોલેજમાં અભ્યાસ કરતા કાશ્મીરી છાત્રોએ પણ કેન્દ્ર સરકારના આ નિર્ણયને આવકારીને ખુશી વ્યક્ત કરી હતી અને પરસ્પર મીઠાઈ ખવડાવીને આ ઐતિહાસિક નિર્ણયને વધાવી લીધો હતો.